Το τελευταίο διάστημα η τοπική μας κοινωνία βομβαρδίζεται από δελτία τύπου δυσαρέσκειας και συνομωσίας. Λίγο ή πολύ η Δημοτική παράταξη που διοικεί τον Δήμο μας **έχει σαν μοναδικό σκοπό την καταστροφή του.** Αυτή είναι η επίπλαστη πραγματικότητα που κάποιοι, ευτυχώς λίγοι, προσπαθούν να μας μεταφέρουν. Όμως δυστυχώς η ημιμάθεια είναι χειρότερη από την αμάθεια και αυτός είναι **ο πραγματικός κίνδυνος** για τον Δήμο μας.

Ας πάρουμε ένα παράδειγμα ένα δελτίο τύπου στις 14/5/2020 από ένα μέλος παράταξης της μειοψηφίας έλεγε τα έξης:

**«Απόλυτη ήττα στο πρόγραμμα «Βοήθεια στο Σπίτι»**

**Η δημοτική αρχή αδιαφόρησε πλήρως για την στελέχωση του προγράμματος «Βοήθεια στο Σπίτι». Ως αποτέλεσμα, ενώ οι υπόλοιποι της Ελλάδος να επωφεληθούν από την πρόσληψη 2.909 μόνιμων υπαλλήλων για το συγκεκριμένο πρόγραμμα με την πρόσκληση 4Κ του ΑΣΕΠ, ο Δήμος Λυκόβρυσης – Πεύκης, για μια ακόμη φορά, μένει εκτός της στελέχωσης με μόνιμο προσωπικό, με απόλυτη ευθύνη της δημοτικής αρχής. Κάθε μέρα που περνάει η δημοτική αρχή με την αδιαφορία της, ζημιώνει του κατοίκους που έχουν ανάγκη και ιδιαιτέρως τις αδύναμες ομάδες. Επιτέλους, καλούμε την δημοτική αρχή και τα στελέχη της να ξυπνήσουν, γιατί ήδη, πλέον είναι αργά.»**

Επικίνδυνα ανυπόστατο! Ας γνωρίσουμε λοιπόν **την πραγματικότητα** βήμα βήμα για να δούμε τι συμβαινει.

Το Πρόγραμμα Βοήθεια στο Σπίτι για την ΤΡΙΤΗ ηλικία και για τα ΑΜΕΑ λειτουργούσαν **για πολλά χρόνια** στον Δήμο μας. Μάλιστα στο Βοήθεια στο Σπίτι για ΑΜΕΑ **εργαζόμουν και εγώ** για αρκετά χρόνια ως νοσηλεύτρια οπότε θεωρώ ότι ξέρω τα πράγματα πολύ καλά!

Τι συνέβη και σταμάτησε το πρόγραμμα το 2010 από τον τότε Δήμαρχο Γιάννη Θεοδωρακόπουλο; Ανατρέχοντας σε όλο το ιστορικό, το οποίο και το επισυνάπτω κατανοούμε ότι για το επιδοτούμενο πρόγραμμα ΒΟΗΘΕΙΑ ΣΤΟ ΣΠΙΤΙ ΓΙΑ ΑΜΕΑ, εκείνο το διάστημα η δημοτική αρχή δεν έκανε τις απαραίτητες ενέργειες προκειμένου να συνεχιστεί καθώς και για ένα ακόμη πρόγραμμα που υπήρχε το ΠΡΟΓΡΑΜΜΑ ΚΟΙΝΩΝΙΚΗΣ ΜΕΡΙΜΝΑΣ. Μην ανανεώνοντας τις συμβάσεις μας και ενώ το πρόγραμμα στους υπόλοιπους **Δήμους συνέχιζε κανονικά**, ο Δήμος μας αποφάσισε **την άδοξη** διακοπή του.

Όσον αφορά στο ΒΟΗΘΕΙΑ ΣΤΟ ΣΠΙΤΙ ΓΙΑ ΤΗΝ ΤΡΙΤΗ ΗΛΙΚΙΑ, οι υπάλληλοι του με τον Νόμο Παυλόπουλο μονιμοποιηθήκαν με αποτέλεσμα να σταματήσει επίσημα το επιδοτούμενο πρόγραμμα.

Τι έκαναν οι επόμενοι Δήμαρχοι που αντιλαμβάνονταν την σπουδαιότητα της συγκεκριμένης Δομής;

Το κράτησαν υποτυπωδώς προκειμένου να ανακουφιστούν οι συμπολίτες μας που χρόνια ήταν ωφελούμενοι των προγραμμάτων. Και μάλιστα συγχωνεύοντας το, για να μπορέσουν να εξυπηρετηθούν και τα μοναχικά άτομα ΑΜΕΑ του Δήμου μας. Και ακόμη πιο δύσκολα, αντί για 3 υπαλλήλους που ήταν το κάθε πρόγραμμα… **με μια υπάλληλο**!

Αυτά έγιναν τότε. Ας έρθουμε στο σήμερα.

Η πρώτη πρόσκληση για την πρόσληψη 2.909 μόνιμων υπαλλήλων για το συγκεκριμένο πρόγραμμα με την πρόσκληση 4Κ του ΑΣΕΠ, αφορούσε στους Δήμους που είχαν ΕΝΕΡΓΟ πρόγραμμα ΒΟΗΘΕΙΑ ΣΤΟ ΣΠΙΤΙ. Ο Δήμος μας είχε επιδοτούμενο πρόγραμμα με συμβασιούχους υπάλληλους ;ΟΧΙ

**Μπορούσε να συμμετέχει στην συγκεκριμένη πρόσκληση; ΟΧΙ**

Θέλει ο Δήμος το ΒΟΗΘΕΙΑ ΣΤΟ ΣΠΙΤΙ; ΝΑΙ ΒΕΒΑΙΑ!

Βγήκε νέα πρόκληση που αφορά στον Δήμο μας; ΝΑΙ

Κάνουμε ΟΠΟΙΑΔΗΠΟΤΕ ΕΝΕΡΓΕΙΑ για να αποκτήσουμε ΒΟΗΘΕΙΑ ΣΤΟ ΣΠΙΤΙ μετά το έγγραφο από το Υπουργείο Εσωτερικών με αριθμό πρωτόκολλου 22899 με θέμα ΟΔΗΓΙΕΣ ΓΙΑ ΤΗ ΔΥΝΑΤΟΤΗΤΑ ΣΥΣΤΑΣΗΣΟΡΓΑΝΙΚΩΝ ΘΕΣΕΩΝ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ «ΒΟΗΘΕΙΑ ΣΤΟ ΣΠΙΤΙ»ΣΕ ΔΗΜΟΥΣ ΠΟΥ ΔΕΝ ΥΛΟΠΟΙΟΥΝ ΤΟ ΠΡΟΓΡΑΜΜΑ; ΝΑΙ ΒΕΒΑΙΑ!

**Είναι επικίνδυνη η αμάθεια**; ΠΑΡΑ ΠΟΛΥ

Οφείλει η αντιπολίτευση να ενημερώνεται για τα θέματα και όχι να σκάει κρότους λάμψης μεταξύ της ; ΝΑΙ

Βοηθά τον Δήμο μας η δαιμονοποίηση όλων των ανθρώπων που έχει επιλέξει η κοινωνία για να διοικήσει τον Δήμο, βρίσκοντας ΣΥΝΕΧΩΣ λάθη που στην πραγματικότητα **δεν ευσταθούν** αλλά οφείλονται στο γεγονός ότι είναι **ανενημέρωτοι**; ΝΑΙ

Η αντιπολίτευση έχει τον ρόλο της και το έχω αποδείξει όλα αυτά τα χρόνια ότι τον σέβομαι απεριόριστα. Άλλωστε υπάρχουν λαμπροί συνάδελφοι στην αντιπολίτευση, με γήινες προτάσεις, μελετημένες και συναινετική διάθεση. Ο σεβασμός χάνεται από τυχόν έμμονες και επιφανειακές τοποθετήσεις που δεν ευσταθούν τουλάχιστον σ’ αυτό το σύμπαν.

**Ο ΔΗΜΟΣ ΔΙΟΙΚΕΙΤΑΙ ΜΕ ΑΓΩΝΑ ΚΑΙ ΠΟΛΥ ΚΟΠΟ ΑΛΛΑ ΜΕ ΒΑΣΙΚΟ ΠΑΡΑΝΟΜΑΣΤΗ ΤΗΝ ΑΓΑΠΗ ΜΑΣ ΓΙΑ ΤΟΝ ΤΟΠΟ ΜΑΣ.**

**Ας το κάνουμε με σεβασμό, γνώση και πραγματική προσπάθεια για να γίνει καλύτερος!**